पुनर्जन्मको लोभ देखाएर नारीलाई नैतिकताको डोरीले बाँधेर सधैं आफ्नो अधीनमा राख्न खोज्नु पुरुषको दुष्ट्याइँ हो । राम्रो काम त्यसमा पनि केवल एउटै पतिसँग सीमित रहेर बस्ने नारीले अनन्तकालसम्म स्वर्गमा बस्न पाउँछे । पति फेर्ने पत्नीले पुनर्जन्म लिँदा विभिन्न समस्या भोग्नुपर्ने कुरा उल्लेख गरेर नारीको कामना, चाहना र वासनामाथि जबर्जस्ती कुठाराघात गरिएको छ । स्वर्ग कसले देखेको छ र स्वर्गको लोभ नारीलाई देखाउनु ? स्वर्ग त यही धर्ती हो । यहाँ सम्पूर्ण सुख-ऐर्श्वर्य प्राप्ति गरेर जीवन बिताउन पाउनु त्यही स्वर्ग हो । मरेपछि पाइने स्वर्गको के अर्थ ?
